2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

บริษัทฯ ได้จดทะเบียนจัดตั้งบริษัทเมื่อวันที่ 11 พฤษภาคม 2525 โดยมีทุนจดทะเบียน 1 ล้านบาท
และได้แปรสภาพเป็นบริษัทมหาชน เมื่อวันที่ 18 มีนาคม 2537 โดยเพิ่มทุนจดทะเบียนเป็น
600,000,000 บาท และขณะนี้บริษัทฯ มีทุนจดทะเบียนที่เรียกชำระแล้วจำนวน 403,255,708
บาท บริษัทฯ เป็นผู้ผลิตและจำหน่ายเครื่องใช้ไฟฟ้า ภายใต้เครื่องหมายการค้า “DiStar“
ซึ่งเป็นเครื่องหมายการค้าของไทย นอกจากการจัดจำหน่ายผ่านตัวแทนการค้าประเภท Dealer
และ Modern Trade แล้วบริษัทฯ
ยังมีช่องทางการจัดจำหน่ายของตนเองในระบบเช่าซื้อโดยผ่านบริษัทร่วมและบริษัทฯ
พันธมิตรทางการค้า บริษัทฯ ได้ขยายกำลังการผลิตโดยได้ก่อตั้งโรงงานที่จังหวัดระยองในปี 2538
ซึ่งเป็นโรงงานที่ได้รับบัตรส่งเสริมการลงทุนจากคณะกรรมการส่งเสริมการลงทุนเพื่อผลิตโทรทัศน์สี
กำลังการผลิต 540,000 เครื่องต่อปี , เครื่องเสียงและวีดีโอ กำลังการผลิต 1,440,000
เครื่องต่อปี , ชิ้นส่วนพลาสติกสำหรับเครื่องใช้ไฟฟ้ากำลังการผลิต 6,000 ตันต่อปี

อนึ่ง นับจากวันเริ่มจัดตั้งบริษัทจนถึงปัจจุบัน บริษัทไม่มี การเปลี่ยนแปลงอำนาจการควบคุมกิจการ

การเปลี่ยนแปลงที่สำคัญในปี 2549

จากการดำเนินธุรกิจเครื่องใช้ไฟฟ้ามากว่า 20 ปี บริษัทฯ
ได้เล็งเห็นแนวโน้มการแข่งขันเครื่องใช้ไฟฟ้าในเรื่องราคาที่จะมีแนวโน้มรุนแรงมากยิ่งขึ้น
ราคาสินค้าต่ำลง
เนื่องจากการเปิดตลาดการค้าเสรีทำให้สินค้าจากต่างประเทศเข้ามาจำหน่ายในราคาที่ต่ำกว่าต้นทุนการผลิต
ดังนั้นบริษัทฯ จึงเห็นว่าควรปรับเปลี่ยนธุรกิจออกจากผู้ผลิตและจัดจำหน่ายเครื่องใช้ไฟฟ้า บริษัทฯ
ได้ตระหนักถึงสภาพเศรษฐกิจของประเทศพบว่า
ค่าเงินบาทอ่อนตัวลงจากปีก่อนมากและราคาค่าน้ำมันเชื้อเพลิงได้ปรับตัวสูงขึ้นมาโดยตลอด
ทำให้บริษัทฯ สนใจในธุรกิจที่ส่งเสริมการประหยัดพลังงานโดยรวมของประเทศ ดังนั้นบริษัทฯ
จึงศึกษาแนวทางการทำธุรกิจรถยนต์ที่ใช้ก๊าซธรรมชาติ
และได้เริ่มทำการผลิตและเริ่มจำหน่ายรถยนต์ รถโดยสารขนาดกลางและขนาดใหญ่
โดยใช้ก๊าซธรรมชาติ NGV ทั้งนี้การผลิตจะทำจากโรงงานของบริษัทฯ ภายในประเทศ
โดยได้รับความร่วมมือทางด้านเทคนิคจากโรงงาน Higer Bus สาธารณรัฐประชาชนจีน

บริษัทฯ ได้ทำสัญญากับ King Long United Automotive Industry (Suzhou) Co.,Ltd.
(King Long) ผู้ผลิตรถโดยสารขนาดใหญ่ของสาธารณรัฐประชาชนจีน โดยแต่งตั้งให้บริษัทฯ
เป็นตัวแทนจำหน่ายรถ Coach และ City Bus แต่เพียงผู้เดียวในประเทศไทย มีขนาด 12 เมตร
จำนวน 3 รุ่น ได้แก่ รุ่น KLQ-6120G , รุ่น KLQ-6128GC และ รุ่น KLQ-6129
ภายใต้เครื่องหมายการค้า HIGER โดย King Long
ให้ความช่วยเหลือในการถ่ายทอดเทคโนโลยีในการผลิตและการให้บริการหลังการขาย
พร้อมทั้งส่งวิศวกรผู้เชี่ยวชาญมาฝึกอบรม และทำงานร่วมกับวิศวกรของบริษัทในประเทศไทย
ในการควบคุมมาตรฐานการผลิตและคุณภาพของสินค้า ซึ่งขณะนี้ได้มีการผลิตรถ NGV ที่อู่มีแสง บอดี้
จังหวัดนครปฐม และบริษัทฯ มีแผนที่จะนำเข้าแชสซีส์พร้อมเครื่องยนต์ NGV
เพื่อมาประกอบในโรงงานของบริษัทฯ ที่จังหวัดระยอง ประเทศไทย

2.2 ลักษณะการประกอบธุรกิจและโครงสร้างกลุ่มบริษัท

บริษัท ไดสตาร์ อิเลคทริก คอร์เปอเรชั่น จำกัด (มหาชน) จำแนกการประกอบธุรกิจ ดังนี้

1. ผู้ผลิตเครื่องใช้ไฟฟ้า ประเภทสันทนาการ และเครื่องใช้ไฟฟ้าในบ้าน (Electric
appliances , home entertainment) ได้แก่ โทรทัศน์สี , เครื่องเล่นวีซีดี , ดีวีดี ,
เครื่องเสียง , ตู้เย็น , เครื่องซักผ้า ซึ่งจำแนกออกเป็น

- สินค้าภายใต้เครื่องหมายการค้า "Distar" โดยจำหน่ายผ่านตัวแทนจำหน่าย (Dealer) ,
กลุ่ม Modern trade ได้แก่ ซุปเปอร์สโตร์ , ดิสเคาน์สโตร์ , ห้างสรรพสินค้า
และจำหน่ายผ่านระบบเช่าซื้อ

- สินค้าภายใต้เครื่องหมายการค้าอื่น

2. ผู้จำหน่ายสินค้าสำเร็จรูปประเภท เครื่องใช้ไฟฟ้าในบ้าน , เครื่องใช้สำนักงาน ,
อุปกรณ์สื่อสารฯ และอื่นๆ โดยผ่านช่องทางการขายทั้งในประเทศและต่างประเทศ

3. ผู้ผลิตและจำหน่ายรถโดยสาร ภายใต้เครื่องหมายการค้าของ King Long
แต่เพียงผู้เดียวในประเทศไทย โดยในเบื้องต้นจะเริ่มทำการตลาดในแบรนด์ HIGER

บริษัทย่อย

  บริษัท สตาร์คอม จำกัด

บริษัท ได้ร่วมลงทุนในบริษัท สตาร์คอม จำกัด โดยถือหุ้นทั้งสิ้น 14,419,995 หุ้น มูลค่าหุ้นละ 10
บาท มูลค่าเงินลงทุน 144,199,950 บาท เป็นสัดส่วน 70.00% ของทุนจดทะเบียน
206,000,000 บาท ซึ่งเป็นบริษัทย่อยที่ได้รับสัมปทานให้ปรับปรุงโครงข่ายโทรศัพท์เคลื่อนที่ระบบ
470 MHz จากเดิมเป็นเทคโนโลยี NMT (Analogue) เป็นเทคโนโลยี CDMA 2000 1X
(Digital) กับบริษัท ทีโอที จำกัด (มหาชน)
และดำเนินการด้านการตลาดสำหรับโทรศัพท์ระบบไร้สายประจำที่ประเภทโทรศัพท์สาธารณะ

โดยเป็นผู้จัดหาเครื่องโทรศัพท์สาธารณะตลอดจนอุปกรณ์ต่างๆ , จัดเก็บเงิน
และแบ่งรายได้รับจากการบริการโทรศัพท์สาธารณะเป็นระยะเวลา 12 ปี
และจำหน่ายเครื่องลูกข่ายอันเกี่ยวข้องกับระบบ CDMA 470 MHz อาทิเช่น โทรศัพท์แบบ Fixed
Line , โทรศัพท์แบบไร้สายและโทรศัพท์มือถือ เป็นต้น

บริษัท ฟังค์ชั่น เทเลคอม (ประเทศไทย) จำกัด

บริษัท ได้ร่วมลงทุนในบริษัท ฟังค์ชั่น เทเลคอม (ประเทศไทย) จำกัด โดยถือหุ้นทั้งสิ้น 305,800
หุ้น มูลค่าหุ้นละ 10 บาท มูลค่าเงินลงทุน 3,058,000 บาท เป็นสัดส่วน 50.97%
ของทุนจดทะเบียน 6,000,000 บาท
ซึ่งประกอบธุรกิจเกี่ยวกับระบบสื่อสารโทรคมนาคมและเป็นตัวแทนจำหน่ายสินค้าภายใต้เครื่องหมายการค้า
“Function” อาทิเช่น โทรศัพท์สาธารณะทั้งแบบมีสาย (Fixed Line) และไร้สาย (CDMA or
GSM), โทรศัพท์บ้านทั่วไปที่สามารถรับส่งข้อความสั้นได้ (SMS Telephone),
อุปกรณ์เน็ตเวิร์กต่างๆ ในปัจจุบันได้หยุดการดำเนินธุรกิจแล้วตั้งแต่เดือนกันยายน 2549

บริษัทร่วม

บริษัท ไฮเออร์ อีเลคทริคอล แอพพลายแอนซ์ (ประเทศไทย) จำกัด

บริษัทได้ร่วมลงทุนในบริษัท ไฮเออร์ อีเลคทริคอล แอพพลายแอนซ์ (ประเทศไทย) จำกัด
โดยถือหุ้นทั้งสิ้น 5,534,997 หุ้น มูลค่าหุ้นละ 10 บาท มูลค่าเงินลงทุน 55,349,970 บาท
เป็นสัดส่วน 44.99% ของทุนจดทะเบียน 123,000,000 บาท
ซึ่งประกอบธุรกิจจำหน่ายเครื่องใช้ไฟฟ้าในบ้าน และอุปกรณ์อิเลคโทรนิคส์
ภายใต้เครื่องหมายการค้า “Haier”

บริษัท แดวู คอนซูมเมอร์ อิเลคโทรนิค (ประเทศไทย) จำกัด

บริษัทฯ ได้ร่วมลงทุนในบริษัท แดวู คอนซูมเมอร์ อิเลคโทรนิค (ประเทศไทย) จำกัด
โดยถือหุ้นทั้งสิ้น 3,800,000 หุ้น มูลค่าหุ้นละ 10 บาท มูลค่าเงินลงทุน 38,000,000 บาท
เป็นสัดส่วน 19.00%ของทุนจดทะเบียน 200,000,000 บาท เป็นบริษัทผลิตและจำหน่ายตู้เย็น
ในปัจจุบันได้หยุดการดำเนินธุรกิจแล้วตั้งแต่เดือนกันยายน 2546

บริษัท ดี อี แคปปิตอล จำกัด (มหาชน)

บริษัทฯ ได้ร่วมลงทุนในบริษัท ดี อี แคปปิตอล จำกัด (มหาชน) โดยถือหุ้นทั้งสิ้น 27,494,467 หุ้น
มูลค่าหุ้นละ 1 บาท มูลค่าเงินลงทุน 27,494,467 บาท เป็นสัดส่วน 5.21% ของทุนจดทะเบียน
528,000,000 บาท ซึ่งบริษัทร่วมได้ประกอบธุรกิจจำหน่ายสินค้าภายใต้เครื่องหมายการค้า
“Distar” ในระบบเช่าซื้อ

โครงสร้างการถือหุ้นของกลุ่มบริษัท

  -------------------- -- ------------------------ -- ----------------------
  กลุ่มตระกูลทีฆคีรีกุล          กลุ่มบริษัทโฮลดิ้ง                ผู้ถือหุ้นรายอื่นๆ

  34.03%                  1.70%                       64.27%
  -------------------- -- ------------------------ -- ----------------------

  -----------------------------------------------------------------------
  บริษัท ไดสตาร์ อิเลคทริก คอร์เปอเรชั่น จำกัด (มหาชน)

  -----------------------------------------------------------------------

[TABLE]

นโยบายการแบ่งการดำเนินงานของบริษัทในกลุ่ม

บริษัท ไดสตาร์ อิเลคทริก คอร์เปอเรชั่น จำกัด (มหาชน)
ได้แบ่งช่องทางการขายหลักในประเทศเป็น 3 ช่องทางคือ ขายผ่านตัวแทนค้าปลีก ,
ขายผ่านห้างสรรพสินค้า และ ขายผ่านตัวแทนขายเช่าซื้อ (ผ่อนชำระ)
ซึ่งช่องทางการขายเช่าซื้อเป็นช่องทางการจำหน่ายที่บริษัทฯ ได้ลงทุนโดยการถือหุ้นในบริษัท ดี อี
แคปปิตอล จำกัด (มหาชน)และผ่านไปยัง บริษัท ไดสตาร์เชน จำกัด โดยทางอ้อม ทำให้บริษัทฯ
สามารถบริหารนโยบายการดำเนินงานของบริษัทในกลุ่มให้สอดคล้องและไปในทิศทางเดียวกัน

บริษัทฯ ได้ลงทุนในบริษัท แดวู คอนซูมเมอร์ อิเลคโทรนิค (ประเทศไทย) จำกัด เพื่อผลิตตู้เย็น
ซึ่งผลิตและจำหน่ายให้บริษัทฯ คิดเป็น 60% ของยอดผลิตตู้เย็น ณ วันที่ 1 สิงหาคม 2546 บริษัทฯ
ได้รับโอนทรัพย์สินต่างๆ จากบริษัทที่เกี่ยวข้องกันแห่งนั้น
และได้ดำเนินการผลิตตู้เย็นต่อมาจนถึงปัจจุบันนี้

นอกจากนี้เมื่อวันที่ 13 พฤษภาคม 2545 บริษัทฯ ได้ร่วมลงทุนในบริษัท ไฮเออร์ อีเลคทริคอล
แอพพลายแอนซ์ (ประเทศไทย) จำกัด เพื่อประกอบธุรกิจจำหน่ายเครื่องใช้ไฟฟ้า
และอุปกรณ์อิเลคโทรนิคส์ ภายใต้เครื่องหมายการค้า “Haier”

เมื่อวันที่ 28 กุมภาพันธ์ 2548 บริษัทฯ ได้ลงทุนซื้อหุ้นของบริษัท ฟังค์ชั่น เทเลคอม (ประเทศไทย)
จำกัด เพื่อขยายธุรกิจด้านสื่อสารและโทรคมนาคม โดยบริษัทฯ
ได้นำเข้าอุปกรณ์สื่อสารโทรคมนาคมและจำหน่ายผ่านบริษัทย่อยดังกล่าว

เมื่อวันที่ 25 กุมภาพันธ์ 2548 บริษัทฯ ได้ลงทุนในบริษัท สตาร์คอม จำกัด
เพื่อขยายธุรกิจด้านสื่อสารและโทรคมนาคม ซึ่งบริษัทฯ ดำเนินธุรกิจในการจัดจำหน่าย ทำการตลาด
อุปกรณ์ด้านการสื่อสารฯ รวมทั้งให้บริการด้านโทรคมนาคม
ซึ่งบริษัทย่อยได้ทำสัญญาปรับปรุงโครงข่ายฯ กับ บมจ. ทีโอที เมื่อวันที่ 28 กรกฎาคม 2548

2.3 โครงสร้างรายได้

บริษัทฯ มีมูลค่าการจำหน่ายผลิตภัณฑ์เครื่องใช้ไฟฟ้าปี 2547 – 2549 ดังนี้

  ----------------------------------- -- -- -- ----------- -------- ----------- -------- ----------- -------- -------- -- -- --------------------
  ผลิตภัณฑ์                                       2549                 2548                 2547                                

                                               พันบาท       %        พันบาท       %        พันบาท       %                       

  มูลค่าการจำหน่ายในประเทศ                                                                                                      

  - โทรทัศน์สี                                    501,646     47.08    555,687     21.47    960,740     41.23                   

  - เครื่องเล่นวีซีดี , ดีวีดี                          8,443       0.80     20,526      0.79     109,816     4.71                    

  - เครื่องเสียง                                  7,191       0.67     25,171      0.97     53,359      2.29                    

  - เครื่องใช้ไฟฟ้าในบ้าน                           323,349     30.34    466,276     18.01    479,436     20.58                   

  - เครื่องใช้สำนักงานและอื่นๆ                       33,819      3.17     210,362     8.13     294,940     12.66                   

  - โทรศัพท์สาธารณะ                              137,924     12.94    911,318     35.21    347,830     14.93                   

  - รถยนต์ NGV                                  4,918       0.46     -           -        -           -                       

  รวมมูลค่าการจำหน่ายในประเทศ                     1,017,290   95.46    2,189,340   84.59    2,246,121   96.40                   

  มูลค่าการจำหน่ายต่างประเทศ                                                                                                     

  - โทรทัศน์สี                                    24,777      2.33     362,712     14.01    20,819      0.89                    

  - เครื่องเล่นวีซีดี , ดีวีดี                          463         0.04     264         0.01     1,424       0.06                    

  - เครื่องเสียง                                  113         0.01     260         0.01     14          -                       

  - เครื่องใช้ไฟฟ้าในบ้าน                           13,186      1.24     13,608      0.53     29,493      1.27                    

  - เครื่องใช้สำนักงานและอื่นๆ                       -           -        2,186       0.08     5,986       0.26                    

  รวมมูลค่าการจำหน่ายต่างประเทศ                    38,539      3.62     379,030     14.64    57,736      2.48                    

  รวมมูลค่าการจำหน่ายภายในและต่างประเทศ            1,055,829   99.08    2,568,370   99.23    2,303,857   98.88                   

  รายได้ค่าบริการ                                 9,791       0.92     19,954      0.77     26,126      1.12                    

  รวมรายได้จากการจำหน่ายและบริการ                 1,065,620   100.00   2,588,324   100.00   2,329,983   100.00   100.00         

  อัตราเพิ่ม(ลด)ของรายได้                          (58.82)              11.08                45.45                               
  ----------------------------------- -- -- -- ----------- -------- ----------- -------- ----------- -------- -------- -- -- --------------------

หมายเหตุ : บริษัท มีส่วนแบ่งกำไรจากเงินลงทุนตามวิธีส่วนได้เสียจากเงินลงทุนในบริษัทย่อย
บริษัทร่วมและรายได้อื่นซึ่งไม่ได้นำมา

แสดงไว้ข้างต้น

2.4 เป้าหมายการดำเนินธุรกิจ

บริษัทฯ มีเป้าหมายในการสร้างให้ “ไดสตาร์”
เป็นสินค้าเครื่องใช้ไฟฟ้าที่เป็นเครื่องหมายการค้าของไทยรายเดียวที่มีสินค้าครบวงจรดำเนินการผลิตและจัดจำหน่ายในระบบขายตรงถึงผู้บริโภคทุกระดับ
โดยคนไทยเพื่อคนไทย ทั้งนี้โดยมีเป้าหมายในการดำเนินธุรกิจสำหรับปี 2549 ดังนี้

1. บริษัทฯ
มุ่งเน้นการขยายตลาดในประเทศรวมทั้งเพิ่มขีดความสามารถในการแข่งขันในธุรกิจเพื่อสร้างความเข้มแข็งให้เครื่องหมายการค้า
“DiStar”
โดยมีนโยบายพัฒนาช่องทางการขายใหม่ซึ่งจะเน้นการขายสินค้าโดยตรงถึงผู้บริโภคมากขึ้น

2. บริษัทฯ มีนโยบายที่จะหาพันธมิตรทางธุรกิจเพื่อเพิ่มศักยภาพในการผลิตเพื่อให้บริษัทฯ
สามารถใช้กำลังการผลิตให้ได้เต็มประสิทธิภาพมากขึ้นเพื่อลดต้นทุนในการผลิตและเพิ่มศักยภาพในการแข่งขัน

3. บริษัทฯ เตรียมแผนการผลิตสินค้าเครื่องใช้ไฟฟ้าภายในบ้านทดแทนการนำเข้าตั้งแต่กลางปี
2547 เป็นต้นมาเพราะอัตราภาษีนำเข้าวัตถุดิบที่ใช้ในการผลิตเครื่องใช้ไฟฟ้าในบ้านลดลงมาก
ตามประกาศเรื่องการลดอัตราอากรและยกเว้นอากรศุลกากรฯ ลงวันที่ 6 พฤษภาคม 2547

4. บริษัทฯ ได้ขยายการจำหน่ายสินค้าประเภทอื่น
นอกเหนือจากเครื่องใช้ไฟฟ้าในบ้านเพื่อให้ทันต่อความก้าวหน้าของเทคโนโลยีใหม่ที่เปลี่ยนแปลงเร็ว
ทำให้บริษัทฯ สามารถเพิ่มรายได้และมีกำไรส่วนเพิ่มรวมทั้งบริษัทฯ ได้ร่วมลงทุนในบริษัทย่อย 2
บริษัท ซึ่งประกอบธุรกิจอุปกรณ์สื่อสารและโทรคมนาคม เพื่อเพิ่มผลกำไรจากส่วนได้เสียในบริษัทฯ
ย่อยดังกล่าว

5. บริษัทฯ มีนโยบายการดำเนินงานที่โปร่งใส
คณะกรรมการบริษัทได้สร้างมูลค่าเพิ่มให้แก่กิจการในระยะยาว , บริหารบริษัทฯ
ด้วยความรอบคอบระมัดระวัง
ควบคุมและบริหารความเสี่ยงที่เหมาะสมรวมทั้งมีจริยธรรมในการดำเนินธุรกิจและบริหารงานเพื่อให้บรรลุเป้าหมายตามแผนธุรกิจที่คณะกรรมการบริษัทได้กำหนดไว้
รวมทั้งสร้างความเชื่อมั่นให้แก่ผู้ถือหุ้นและบริหารงานเพื่อก่อประโยชน์สูงสุดต่อผู้ถือหุ้น

---------------------------------------------------